Illum il-Kunsill ġedded l-hekk imsejħa lista tal-UE ta' terroristi , li tistabbilixxi l- persuni , il- gruppi u l- entitajiet soġġetti għal miżuri restrittivi bil-għan li jiġi miġġieled it-terroriżmu. L- 14-il persuna u l- 21 grupp u entità fuq il-lista huma soġġetti għall- iffriżar tal-fondi tagħhom u assi finanzjarji oħra fl-UE. Huwa pprojbit ukoll li l-operaturi tal-UE jagħmlu fondi u riżorsi ekonomiċi disponibbli għalihom. Il-Kunsill għandu s-setgħa li jistabbilixxi lista tal-UE u li jimponi miżuri restrittivi relatati skont il-Pożizzjoni Komuni tal-Kunsill 2001/931/PESK, u r-Regolament tal-Kunsill (KE) Nru 2580/2001. Il- Kunsill l-ewwel stabbilixxa l-lista bħala implimentazzjoni tar-Riżoluzzjoni 1373/2001 tal-KSNU li segwiet l-attakki terroristiċi tal-11 ta' Settembru 2001. Huwa jirrieżamina l-lista f'intervalli regolari, u tal-inqas kull sitt xhur , abbażi ta' skambju regolari ta' informazzjoni bejn l-istati membri dwar kwalunkwe fatti u żviluppi ġodda relatati mal-listi. Dan ir-reġim ta' sanzjonijiet huwa separat mir-reġim tal-UE li jimplimenta r-riżoluzzjonijiet tal-Kunsill tas-Sigurtà tan-NU 1267 (1999), 1989 (2011) u 2253 (2015) u b'Al-Qaida u ISIL/Da'esh fil-mira. L-UE għandha wkoll reġim ta' sanzjonijiet tagħha stess li jippermetti lill-UE tapplika sanzjonijiet b'mod awtonomu kontra ISIL/Da'esh u Al-Qaida u persuni u entitajiet assoċjati magħhom jew li jappoġġawhom. Il-ġlieda tal-UE kontra t-terroriżmu (informazzjoni ġenerali)